Source: http://www.upsvar-lc.sk/jml/index.php/ourade/vmuradu
Timestamp: 2015-07-04 10:04:40+00:00
Document Index: 8751353

Matched Legal Cases: ['§ 20', '§ 21', '§ 22', '§ 20', '§ 21', '§ 23', '§ 19', '§ 5']

O úradeOrganizačná štruktúraPostavenie a pôsobnosťPopis činnosti org. útvarovVoľné miestaSlužobné predpisyŠtátnozamestnaneckéVo verejnom záujmeZoznam utajovaných skutočnostíKontaktyOdbor služieb zamestnanostiOdbor sociálnych vecí a rodinyOddelenie ESFPracovisko FiľakovoPracovisko PoltárChcete pracovať v zahraničí?Aktivity úraduVoľné pracovné miesta v SRSťažnosti a petícieSlobodný prístup k informáciam
Základné informácie o výberovom konaní
Voľné miesta	Obsadzovanie voľných štátnozamestnaneckých miest v podmienkach ÚPSVR Lučenec (ďalej len „úrad“)
Podľa ustanovenia § 20 ods. 2 písm. a), § 21 ods. 1 a § 22 zákona č. 400/2009 Z. z. o štátnej službe a o zmene a doplnení niektorých zákonov (ďalej len „zákon“) voľné štátnozamestnanecké miesto vedúceho štátneho zamestnanca možno obsadiť:
preložením vedúceho štátneho zamestnanca alebo
na základe výberového konania, a to:
a) výberovým konaním zo štátnych zamestnancov a z občanov, ktorí sa uchádzajú o štátnu službu (tzv. vonkajšie výberové konanie) alebo
b) len zo štátnych zamestnancov v príslušnom úrade (tzv. vnútorné výberové konanie)
Podľa ustanovenia § 20 ods. 2 písm. b), § 21 ods. 1 a § 23 zákona voľné štátnozamestnanecké miesto možno obsadiť:
preložením štátneho zamestnanca alebo
na základe výberu
Vonkajšie výberové konanie sa vyhlasuje:
na internetovej stránke úradu www.upsvar-lc.sk
výveskou na informačnej tabuli osobného úradu (budova úradu na ul. F. Lehára 18, Lučenec) a výveskou na informačných tabuliach na všetkých pracoviskách úradu (budovy úradu na ul. Petőfiho 39, Lučenec; ul. Železničná 2, Poltár a ul. Železničná 5, Fiľakovo)
Vnútorné výberové konanie sa vyhlasuje:
výveskou na informačnej tabuli osobného úradu (budova úradu na ul. F. Lehára 18, Lučenec)
Výber sa vyhlasuje:
Postup uchádzača pri prihlásení sa do výberového konania a výberu:
zvážiť svoje predpoklady a vybrať v oznámení o vyhlásení výberového konania a výberu adekvátnu pozíciu, na ktorú spĺňa predpoklady a o ktorú má záujem,
zaslať v stanovenom termíne písomnú žiadosť spolu s požadovanými dokladmi poštou na adresu Úrad práce, sociálnych vecí a rodiny Lučenec, osobný úrad, F. Lehára 18, PSČ 984 01 Lučenec alebo osobne v podateľni Úradu práce, sociálnych vecí a rodiny Lučenec, F. Lehára 18, Lučenec alebo elektronicky na e-mailovú adresu uvedenú v oznámení o vyhlásení výberového konania alebo výberu; uchádzač, ktorý zaslal žiadosť s požadovanými dokladmi elektronickými prostriedkami, je povinný najneskôr v deň konania výberového konania alebo výberu pred jeho uskutočnením doručiť žiadosť spolu s požadovanými dokladmi aj písomne,
na každé výberové konanie a výber je uchádzač povinný prihlásiť sa osobitne a predložiť všetky požadované doklady v stanovenom termíne (rozhodujúci je dátum podania na poštovej pečiatke, dátum podania v podateľni úradu alebo dátum doručenia žiadosti spolu s požadovanými dokladmi elektronickými prostriedkami na e-mailovú adresu uvedenú v oznámení o vyhlásení výberového konania alebo výberu).
Požadované doklady pre každé výberové konanie alebo výber:
žiadosť o zaradenie do výberového konania alebo výberu s uvedením čísla výberového konania alebo výberu,
kópia rozhodnutia o uznaní dokladu o najvyššom vzdelaní vydaný zahraničnou strednou školou alebo vysokou školou,
kópia diplomu príslušného vzdelávacieho zariadenia alebo dokladu o štúdiu v zahraničí, osvedčujúca ovládanie cudzieho jazyka, resp. čestné vyhlásenie o ovládaní cudzieho jazyka (ak je táto požiadavka uvedená v oznámení o vyhlásení výberového konania alebo výberu), kópia výpisu z registra trestov nie staršieho ako tri mesiace, čestné vyhlásenie o bezúhonnosti podľa § 19 ods. 3 zákona (ak je táto požiadavka uvedená v oznámení o vyhlásení výberového konania),
čestné vyhlásenie o pravdivosti všetkých údajov uvedených v kópii diplomu, rozhodnutia, výpisu z registra trestov a profesijnom štruktúrovanom životopise,
súhlas dotknutej osoby so spracovávaním svojich osobných údajov na účely výberového konania alebo výberu.
Obsadzovanie voľných pracovných miest pri výkone práce vo verejnom záujme v podmienkach ÚPSVR Lučenec
Úrad práce, sociálnych vecí a rodiny Lučenec voľné pracovné miesta pri výkone práce vo verejnom záujme obsadzuje z uchádzačov bez výberového konania, okrem miesta vedúceho zamestnanca, ktoré sa obsadzuje na základe výberového konania (§ 5 zákona č. 552/2003 Z. z. o výkone práce vo verejnom záujme v znení neskorších predpisov). Voľné pracovné miesta pri výkone práce vo verejnom záujme budú zverejnené výveskou na informačnej tabuli osobného úradu a na internetovej stránke www.upsvar-lc.sk